Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: 26/1992. (IV. 30.) AB határozat, ABH 1992, 135, 142.]
Paragraph Index: 1002

b) jogi személyek adótétele 120 Ft/nm/év. Az adó mértékének ilyen formában történő meghatározása ellentétes a Htv. 18. és 22. §-aiban foglaltakkal, amely szerint az adó alanya a telek tulajdonosa, mértékének felső határa pedig — m 2-alapú adókivetés esetén — 200 Ft/m2/év. Az Ör. vizsgált rendelkezése ezzel ellentétben más mértékű telekadó-kötelezettséget ír elő az olyan telkek után, amelyeknek tulajdonosa magánszemély vagy magánszemélyek jogi személyiséggel nem rendelkező személyi egyesülése és az olyan telkek után, amelyek tulajdonosa jogi személy. Ezzel azonos adótárgyak adóalanyai között a törvény által meg nem engedett, önkényes megkülönböztetést tesz. Ezért az Alkotmánybíróság az Ör. 10. § (2 ) bekezdését — törvényellenessége miatt — megsemmisítette. Megalapozottnak találta az Alkotmánybíróság a hivatalvezető észrevételét az Ör.-nek a gépjárműadót szabályozó 15. § (1) bekezdése tekintetében is. A Gjt. 6. §-a szerint a gépjárműadó alapja — a tehergépjármű kivételével — a gépjármű saját tömege (önsúlya). Tehergépjármű esetében viszont az adó alapja a saját tömeg (önsúly) növelve a terhelhetőség (raksúly) 50%-ával. A jogalkotó tehát a Gjt.-ben differenciáltan állapította meg az adó alapját. A Gjt. 1/A. § (1) bekezdése értelmében: „A belföldi gépjárművek adójának mértékét — e törvény keretei között — a települési önkormányzat képviselő-testülete, a fővárosban a fővárosi közgyűlés rendelettel állapítja meg.” Az önkormányzat rendeletalkotási jogát tehát csak a törvény keretei között gyakorolhatja, az adó alapját nem állapíthatja meg a Gjt.-től eltérően. Döntési önállósága a törvényben megszabott — differenciált — adóalapok tekintetében a törvényben rögzített mértékhatárokon belül egy adott mérték — önkormányzati rendeletben való — megállapítására terjed ki. Az Alkotmánybíróság ennek megfelelően megállapította, hogy az Ör. 15. § (1) bekezdése ellentétes a Gjt.

Source: https://magyarkozlony.hu/hivatalos-lapok/12ea2d2acdbbb673ff8662679aa1cccb73d12bfd/dokumentumok/ae40ac9d2a3fc4d42c3888a63f9efbf4828bb578/letoltes